《登太和绝顶》
明代·梁梦雷

磴道攀缘谒帝扉，脚跟斜傍五云飞。天临万仞开玄宅，地拥千灵护紫微。

幻梦始从三昧觉，青山今有几人归。骑羊东去罗浮近，独倚天门笑拂衣。

作者简介：梁梦雷，字明森。顺德人。明世宗嘉靖四十年（一五六一）举人。官荆州府通判。明神宗万历间卒于家。有《荆州集》。清梁善长《广东诗粹》卷五、清温汝能《粤东诗海》卷三○有传。